stanford-oval/wikipedia huggingface dataset:
בארק מצווה
אירועים נוספים > חיתון כלבים

בשנת 2012 נערכה הצגה של חופה וקידושין בסנטרל פארק בניו יורק לזוג כלבים של משפחות יהודיות. הטקס נכנס לספר השיאים של גינס כאירוע כלולות הכלבים היקר בהיסטוריה, בעלות של למעלה ממאה וחמישים אלף דולר. האירוע הוקדש למטרות צדקה וגויסו בו למעלה מרבע מיליון דולר למען ארגונים הפועלים לרווחת בעלי חיים וכלבים בפרט. בעקבות זאת הוקדש הפרק השמיני בסדרה "ברוד סיטי", ששודר במרץ 2014, לחופת כלבים הנערכת בלב מנהטן. בשנת 2016 נערך טקס כלולות עבור טוסט, כלבתו של אושיית הרשת ג'וש אוסטרובסקי, הידוע בכינויו "היהודי השמן".
הערות שוליים

1 2 3 4 5 6 7 8  "What is a Bark Mitzvah?". ThoughtCo. נבדק ב-2017-07-05.
↑  Blessing of the Animals: A Guide to Prayers & Ceremonies Celebrating Pets, Sterling publishers, 2008
↑  "Beverly Hills: Home of the Bark Mitzvah Since 1958". Jewniverse (באנגלית אמריקאית). 2016-01-21. נבדק ב-2017-07-07.
↑  Bark Mitzvah, by Lee Day, leedaypetentertainer.com (ארכיון)
↑  Layout 1, charlie07.domain.com
↑  ארה"ב: טרנד הבר מצווה לכלבים תופס תאוצה, באתר הארץ, 9 בינואר 2012
↑  "Bark mitzvah - Dogtime". Dogtime (באנגלית אמריקאית). 2012-05-10. נבדק ב-2017-07-05.
1 2 3  "From Member of the Family To Member of the Tribe?". The Forward. נבדק ב-2017-07-06.
↑  טל פרי, ‏גם להם מגיע: חופשה מפנקת לכלבים, באתר ‏מאקו‏, 30 ביוני 2009
↑  "Bark Mitzvah - Sat 18 Nov - TBI Melbourne". TBI Melbourne (באנגלית אמריקאית). נבדק ב-2017-07-14.(הקישור אינו פעיל)
↑  "Calgary canines 'try their paw' at painting at Bark Mitzvah". Global News (באנגלית). נבדק ב-2017-07-14.
↑  Bark Mitzvah | Calgary Jewish Community Centre | Calgary JCC Online, www.calgaryjcc.com (באנגלית) (ארכיון)
↑  petentertainerleeday (2009-08-04), Lee Day Spike Rivers Bark Mitzvah on Joan RIvers, נבדק ב-2017-07-07
↑  petentertainerleeday (2009-07-30), The Roseanne Show Dr. Doogie's Bark Mitzvah, נבדק ב-2017-07-13
↑  עונה 1 פרק 6, שודר לראשונה ב-3 בדצמבר 2014.
↑  עונה 6 פרק 9, שודר לראשונה ב-16 ביולי 2009.
↑  "Mazal tov: Jason Biggs celebrates pooch's 13th with 'bark mitzvah'". The Jerusalem Post | JPost.com. נבדק ב-2017-07-07.
↑  Bark Mitzvah (2015), נבדק ב-2017-07-07
↑  Goldberg, Kendall (2015-05-09), Bark Mitzvah, נבדק ב-2017-07-07
↑  "A Rabbi's View Of a 'Bark Mitzvah'". The New York Times (באנגלית אמריקאית). 1997-01-19. ISSN 0362-4331. נבדק ב-2018-12-20.
↑  Blessing of the Animals: A Guide to Prayers & Ceremonies Celebrating Pets, sterling publishers
↑  סמדר שיר, בארק מצווה: מתי הכלב שלכם עולה לתורה?, באתר Xnet‏, 8 ביוני 2005
↑  "Dog Wedding For Charity Sets a New World Record - Natick Animal Clinic". Natick Animal Clinic (באנגלית אמריקאית). 2012-08-01. נבדק ב-2017-07-06.
שפות שמיות

| --- | --- |
 תפוצה גאוגרפית:  הסהר הפורה, מערב אסיה, המזרח התיכון, חצי-האי ערב, צפון אפריקה, קרן אפריקה
 סיווג שפה:  שפות אפרו-אסיאתיותשפות שמיות
 שפה אם:  פרוטו-שמית
 חלוקות משנה:  שמיות מזרחיות (אכדית ואבלאית) שמיות מערביות (רוב השפות במשפחה)
 מפות תפוצה
 
 תפוצת השפות השמיות
 
 השפות השמיות במאה ה-1
 
השפות השמיות הן ענף צפון-מזרחי במשפחת-העל האפרו-אסייאתית (כונתה בעבר "שמית-חמית"). הכינוי "שפות שמיות" נטבע לראשונה בידי ההיסטוריון הגרמני אוגוסט לודוויג פון שלצר (אנ') בשנת 1781. הכינוי מתבסס על תיאור "לוח העמים" שבמקרא, בו מתוארת התפצלות עמי העולם מבני נח לאחר המבול. שם בן נח נחשב לאבי אשור וארם ולאבי סבו של עֵבֶר – אלה מוכרים כשמות של ממלכות או עמים דוברי שפות שמיות.
וּלְשֵׁם יֻלַּד גַּם הוּא, אֲבִי כָּל בְּנֵי עֵבֶר, אֲחִי יֶפֶת הַגָּדוֹל. בְּנֵי שֵׁם: עֵילָם וְאַשּׁוּר וְאַרְפַּכְשַׁד וְלוּד וַאֲרָם. וּבְנֵי אֲרָם: עוּץ וְחוּל וְגֶתֶר וָמַשׁ. וְאַרְפַּכְשַׁד יָלַד אֶת שָׁלַח, וְשֶׁלַח יָלַד אֶת-עֵבֶר.
שפות אלו נפוצות כיום במזרח התיכון, בצפון אפריקה ובקרן אפריקה ומקורן הוא כנראה בלבנט. תקציר המאפיינים הכלליים של השפות השמיות:
הגייה: מספר העיצורים גדול פי כמה ממספר התנועות (במודל לאם השפות השמיות יש שלוש תנועות ועשרים ותשעה או שלושים עיצורים). שפות אלו מכילות עיצורים גרוניים ונחציים רבים או שרידים של עיצורים כאלו. העיצורים הנחציים מבוטאים בשפות דרום-ערב החדשות ובשפות השמיות של אתיופיה כעיצורים הדופים, ואילו ביתר השפות השמיות כעיצורים מלועלעים, מעונבלים או מוולנים.
אוצר מילים ומורפולוגיה: שורשים שרובם תלת עיצוריים, המרכיבים משפחות מילים בעלות מכנה משותף במשמעותן. שפות אלו מכילות מערכת תבניות משקל המבוססות על תנועות ומוספיות ליצירת שמות ופעלים בשיבוץ השורשים (משקל לשיבוץ פעלים מכונה בניין). קיים דמיון ברור בין השורשים, המשקלים, הבניינים והמיליות בשפות השמיות השונות. במרבית השפות השמיות קיים יידוע.
דקדוק: ריבוי גופים להטיית הפעלים ומיעוט יחסי של תצורות זמן להטייתם. על פי רוב, הטיות הפעלים נעשות בשינוי התנועות שלהם ובצירוף אותיות – לא בהוספת פועלי עזר. בניגוד למרבית השפות ההודו-אירופיות, בשפות שמיות ניתן להרכיב משפט ללא פועל. השפות השמיות הן במידה מסוימת שפות צירופיות – מילה אחת בשפה שמית עשויה לייצג רעיון, שבהרבה שפות לא שמיות הוא ייוצג בעזרת רצף של מספר מילים. זאת משום, שהשורש המשובץ בתבניות כבר יוצר מספר משמעויות, משום שמילות היחס מוצמדות למילים ומשום שכינויי השייכות מוצמדים למילים. (דוגמאות קיצוניות למילה בודדת בעברית או בערבית, ששקולה למשפט ארוך באנגלית: Is it as bad as it sounds? = הכצעקתה?, I did not get them to know each other.= عرّفتهمش).
כתב: כיום, כל השפות השמיות הכתובות עושות שימוש במערכות כתב המבוססות על האלפבית הפיניקי. השפות השמיות המדוברות באתיופיה כיום נכתבות משמאל לימין בכתב סילברי, ואילו השפות השמיות המדוברות באסיה ובצפון אפריקה נכתבות בכתב אבג'ד מימין לשמאל. הממצאים האפיגרפיים בשפות השמיות הם מן המוקדמים ביותר בעולם.
מורפולוגיה

מבחינה מורפולוגית, השפות השמיות מתאפיינות במערכת נטייה עשירה מאוד, הן במערכת הפועל הן במערכת השם. שיטת הנטייה הנפוצה היא בלתי-רציפה (non-concatenative), כלומר, מעבר להוספת מוספיות, יש גם שינוי משמעותי בבסיס המילה. במערכת הנטייה, העיצורים נוטים להיות יציבים, והם מסמנים את המשמעות הבסיסית, בעוד התנועות מתחלפות כדי ליצור גיוון במשמעות. ההבחנה הזאת הביאה לפיתוח תאוריה שעל-פיה השפות השמיות כוללות מורפמות ייחודיות המכונות "שורשים" – כלומר רצף של עיצורים שאינו עומד בפני עצמו אלא משתבץ במערכת של הבניינים ומשקלים ליצירת מילים. התאוריה הזאת נעשתה מקובלת בימי הביניים בעיקר בקרב מדקדקים יהודים וערבים, וכיום היא מקובלת בשינויים מסוימים על רוב הבלשנים החוקרים שפות שמיות.
במסגרת הבלשנות הגנרטיבית התאוריה הזאת נחשבת בעייתית, כיוון שהיא מתארת מערכת נטייה ייחודית לשפות השמיות, בעוד התאוריה הגנרטיבית מניחה שבבסיס כל השפות נמצא "דקדוק אוניברסלי". לפיכך, נעשו כמה ניסיונות להסביר את המורפולוגיה השמית בלי להזדקק לתאוריית השורשים (למשל, תיאור מערכת חילופי התנועות כמקרה קיצוני של תופעת ה"אבלאוט" או "שכתוב מלודי"), או לחלופין להסביר את מערכת השורשים באמצעות מושגים בלשניים המסבירים תופעות גם בשפות לא-שמיות (למשל, תיאור מערכת השורשים באמצעות מושגים השאולים ממערכת הטונים). עם זאת, קיימות עדויות התומכות בגישה המסורתית הרואה בשורש העיצורי מורפמה עצמאית.
פונולוגיה

מבחינה פונולוגית, השפות השמיות מתאפיינות בריבוי עיצורים ומיעוט תנועות. חלק מהשפות השמיות כוללות עיצורים נדירים יחסית כגון עיצורים לועיים ונחציים, וההערכה היא כי בעבר היו העיצורים האלה נפוצים יותר בשפות השמיות. כיום, רוב השפות השמיות איבדו את העיצורים הגרוניים והנחציים או את חלקם.
השפות והעמים הדוברים אותן > שפות שמיות חיות ומספר דובריהן

הערכות משנת 2020:
ערבית (ספרותית או דיאלקטים מדוברים) – 550,000,000
אמהרית – 30,000,000
עברית – 7,000,000
תיגרינית – 5,800,000
גוראגה – 1,500,000
תיגרה – 1,000,000
ארמית – 750,000
מלטית – 370,000
שפות דרום ערב החדשות – 130,000
הרארי – 30,000
ארגובה – 15,000
ראו גם

עמים שמיים
שפות שמיות דרומיות
שפות שמיות מזרחיות
שפות שמיות מערביות (הצעה)
שפות שמיות מרכזיות
שפות שמיות צפון-מערביות
לקריאה נוספת

חיים רבין, שפות שמיות: פרקי מבוא. ספריית האנציקלופדיה המקראית, מוסד ביאליק, ירושלים, תשנ"א (הדפסה שנייה: תשנ"ג). ISBN 965-342-575-7
גד בן-עמי צרפתי (עורך), מחקרים בעברית ובלשונות שמיות. מוקדשים לזכרו של פרופ' יחזקאל קוטשר. רמת-גן תש"ם.
Patrick R. Bennett. Comparative Semitic Linguistics: A Manual. Eisenbrauns 1998. ISBN 1575060213.
Gideon Goldenberg, Studies in Semitic Linguistics: Selected Writings. Jerusalem: Magnes Press 1998. ISBN 965-223-992-5.
Robert Hetzron (ed.) The Semitic Languages. Routledge: London 1997. ISBN 0-415-05767-1.
Edward Lipinski. Semitic Languages: Outlines of a Comparative Grammar. 2nd ed., Orientalia Lovanensia Analecta: Leuven 2001. ISBN 9042908157
Sabatino Moscati. An introduction to the comparative grammar of the Semitic languages: phonology and morphology. Harrassowitz: Wiesbaden 1969.
Edward Ullendorff, "What is a Semitic Language?", in: Orientalia 27 (1958), pp. 66-75.
William Wright & William Robertson Smith. Lectures on the comparative grammar of the Semitic languages. Cambridge University Press 1890. [2002 edition: ISBN 193195612X]
Stefan Weninger (ed.) The Semitic Languages: An International Handbook. Berlin/Boston: De Gruyter Muton 2011.
John Huehnergard, Naama Pat-El (ed.) The Semitic Languages. Routledge: London 2019.
Aaron D. Rubin. A Brief Introduction to the Semitic Languages. New Jersey: Gorgias 2010.
הערות שוליים

↑  Prunet, J-F (2006). "External evidence and the Semitic root", Morphology 16, pp. 41-67.
↑  Semitic languages | Definition, Map, Tree, Distribution, & Facts, Encyclopedia Britannica (באנגלית)
| --- | --- |
בקרת זהויות :  NLI: 987007531623605171  BNE: XX527453  BnF: cb11937564s (data)  GND: 4116476-3  LCCN: sh85119961  NDL: 00570643  NKC: ph125479  SUDOC: 027304604 
השפות השמיות בכלל השפות האפרו-אסיאתיות
סטיב הארווי

| --- | --- |

סטיב הארווי, מאי 2017
 לידה:  17 בינואר 1957 (בן 67) ארצות הברית וולש, וירג'יניה המערבית
 שם לידה:  Broderick Stephen Harvey 
 מדינה:  ארצות הברית
 השכלה:  אוניברסיטת וירג'יניה המערבית  אוניברסיטת המדינה קנט  תיכון גלנוויל 
 תקופת הפעילות:  מ-1985 
 עיסוק:  מנחה ה-The Steve Harvey Morning Show
 בן או בת זוג:  Marjorie Bridges (1 ביוני 2007–1 בספטמבר 2023) 
 צאצאים:  Wynton Harvey 
 פרסים והוקרה:  כוכב בשדרת הכוכבים בהוליווד (2013)  פרס צלחת הזהב (2022) 
 קישורים חיצוניים
 טוויטר:  IAmSteveHarvey
 www.steveharvey.com
 
ברודריק סטיבן "סטיב" הארווי (באנגלית: Broderick Stephen "Steve" Harvey; נולד ב-17 בינואר 1957) הוא קומיקאי, מנחה טלוויזיה, שחקן ושדרן רדיו אמריקאי, המנחה את תוכנית האירוח The Steve Harvey Morning Show ואת סכסוך משפחתי.
ביוגרפיה

פרק זה לוקה בחסר. אנא תרמו לוויקיפדיה ו.
הארווי נולד ב-17 בינואר 1957 לג'סי, כורה פחם, ולאלואיז, עקרת בית. שמו הראשון ברודריק נקרא על שמו של השחקן ברודריק קרופורד.
בהמשך עברה משפחתו של הארווי להתגורר בקליבלנד שבאוהיו, לרחוב East 112th, כאשר בשנת 2015 שמו של רחוב זה שונה כאות כבוד ל'דרך סטיב הארווי' (Steve Harvey Way). סיים תיכון בגלנוויל אוהיו בשנת 1974. לאחר התיכון למד באוניברסיטת וירג'יניה המערבית ובאוניברסיטת המדינה קנט.
קריירה

בצעירותו עבד בעבודות מזדמנות בהן דוור, סוכן מכירות של חברת ביטוח, מנקה שטיחים ומתאגרף.
בשנים 1994–1995, כיכב בסיטקום "Me and the Boys" ברשת ABC, בדמותו של סטיב טאוור, אלמן עם שלושה בנים שמנהל חנות וידאו.
משנת 2010 הוא מנחה את תוכנית הבידור Family Feud (אנ').
הארווי נבחר להנחות את תחרות מיס יוניברס ב-2015. בעת ההכרזה על הזוכה טעה הארווי והכריז בטעות על מיס קולומביה כעל זוכה במקום מיס הפיליפינים. הארווי תיקן את טעותו לאחר דקות ספורות כשמיס קולומביה כבר עמדה נרגשת עם סרט וכתר הזכייה.
בשנת 2022 החל להנחות את תוכנית המציאות-המשפטית "Judge Steve Harvey" ברשת ABC, שמסגרתה דומה במקצת לתוכנית המיתולוגית "השופטת ג'ודי". הסדרה עלתה בבכורה ב-4 בינואר 2022 והרשת הזמינה לתוכנית עד כה 10 פרקים.
הערות שוליים

↑  Steve Harvey Biography (1957?-), www.filmreference.com
↑  Steve Harvey - Biography, IMDb (באנגלית אמריקאית)
↑  Allard, Sam. "Cleveland Just Renamed E. 112th St. "Steve Harvey Way"". Cleveland Scene (באנגלית). נבדק ב-2024-12-21.
↑  http://www.mercurynews.com/tv/ci_15560802
↑  https://www.youtube.com/watch?v=Su3FVsxlNWc/
| --- | --- |
בקרת זהויות :  PLWABN: 9810635802705606  BIBSYS: 9038164  BnF: cb170621004 (data)  GND: 139706402  ISNI: 0000 0001 2031 905X  LCCN: no2001015847  LNB: 000158561  MusicBrainz: 8e29a5ec-3d3d-4039-93ca-7aa9e50466ee  NDL: 01215259  NKC: xx0115214  NLK: KAC201003153  NTA: 392697602  SUDOC: 224788264  VIAF: 102562771   WorldCat (עם VIAF): 102562771
זן נדיר (שיר)

"זן נדיר" הוא סינגל בביצוע קורין אלאל, שנכתב על-ידי מאיר גולדברג, הולחן על-ידי קורין אלאל והופק על ידי יהודית רביץ. שוחרר לתחנות הרדיו במרץ 1992. "זן נדיר" היה שיר הנושא של אלבומה החמישי של אלאל, "זן נדיר", הפך ללהיט ולאחד משיריה המוכרים והמצליחים ביותר, וזכה למספר גרסאות כיסוי.
רקע

השיר הגיע לאלאל דרך הזמרת הראלה בר שהופיעה איתה בפסטיבל ילדים בחיפה בתחילת הקריירה ובו זיהתה כי יכול להיווצר קשר אומנותי בין גולדברג לאלאל. קורין הלחינה את השיר עבור בר דרך מחברות שירים שמסר לה גולדברג, ולימים שיתפו השניים פעולה מוזיקלית במה שהוביל ללהיטים רבים, ובהם "ארץ קטנה עם שפם", "הטבעת נפלה" ו"התעשייה האבירית". בר הקליטה את השיר ראשונה לאלבומה השלישי, אך הוא לא יצא לאור משום שהחליטה לפרוש ולא להמשיך בקריירת המוזיקה.
לאחר כחמש שנים, פנתה אלאל לבר בבקשה לבצע את השיר בעצמה, והשיר אף נתן את השם לאלבומה החמישי.
הצלחה

השיר היה הפופולרי מבין שירי האלבום. הוצג כמועמד למצעדי הפזמונים השבועיים של רשת ג' בשנת 1992, בו שהה שמונה שבועות, מתוכם שבועיים בראש המצעד. במצעד השנתי תשנ"ב (1992) של רשת ג' הוא גם זכה להצלחה, ודורג במקום התשיעי.
משמעויות

על פי חיים מזר, השיר מדבר על חוסר הביטחון של האנשים שפוגשים ביום יום, שמתביישים בזהותם ושאינם גאים בעצמם. הביישנות וחוסר הביטחון גורמים להם, מטאפורית, "להישאב אל תוך הקירות או אל האדמה", כפי שנכתב בשיר "נצמדים לקירות הבתים". לדבריו יש בשיר שלל רמזים למחשבות אובדניות של אנשים כאלה, שרק מחפשים מקום להימלט אליו. מקומות אלה נמצאים מתחת לאדמה, ובאים לידי ביטוי בשיר על-ידי המילים "מקלט" ובאמצעות הצירוף "ספינה שטובעת". הצירוף של הספינה הטובעת ממחיש בצורה ישירה את המחשבות האובדניות. בפזמון השיר טוענים אלאל וגולדברג שאין למחשבות אלו סיבה ושכל אחד מאיתנו שונה ומיוחד, ומבטאים זאת על ידי המטאפורה העיקרית בו שמופיעה בפזמון ובשמו "זן נדיר".
ביצועים נוספים

מלבד הביצוע של קורין אלאל, ביצעו גרסאות כיסוי של השיר להקת "דיימונד'ז", יהודית רביץ, קורין אלאל ו"המכשפות", קורין אלאל ויהודית רביץ ותומר רז.
גרסה נוספת לשיר בסגנון פופ אלקטרוני מבוצעת על ידי הזמרת, המפיקה ובוגרת התכנית "כוכב נולד 2" מיקה שדה. גרסה זו עמדה בראש הפלייליסט אינדי ישראלי בספוטיפיי.
גרסה נוספת לשיר בוצעה בעונה העשירית של התכנית ״הכוכב הבא״ על-ידי יונתן ביטון, נגן הקלידים של להקת התקווה 6. גרסה זו תוארה על-ידי אסף אמדורסקי כ: ״מלאה בנשמה, דמיון ורגש״.
מיקומי שיא

|   ‏‏‏  מצעדים ודירוגים (1992)> מדינה |   ‏‏‏  מצעדים ודירוגים (1992)> מצעד |   ‏‏‏  מצעדים ודירוגים (1992)> מיקום שיא |   ‏‏‏  מצעדים ודירוגים (1992)>  |
| --- | --- | --- | --- |
|  ישראל | רשת ג' | 1 |  |
|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  ישראל | מדיה פורסט ישראל | 3 |  |
הערות שוליים

↑  מרב יודילוביץ', בחזרה לחיבוק של הקהל, באתר ynet, 26 באוקטובר 2006
↑   אלי לפיד בתכניתו "כל ההתחלות" מראיין את הראלה בר והביצוע המקורי לשיר "זן נדיר" Eli Lapid Harela Ber, סרטון בערוץ "אלי לפיד Eli Lapid", באתר יוטיוב (אורך: 57:41)
↑  קורין אלאל, זן נדיר מסביר, באתר nrg‏, 15 בספטמבר 2005
↑  רקע כתיבת השיר בדף הפייסבוק של הספרייה הלאומית, 18 במרץ 2022
1 2  זן נדיר – פזמונט, באתר pizmonet.co.il
↑  זן נדיר, באתר ישראל היום
↑  חיים מזר, הפחדים של קורין אלאל: ניתוח הפזמון "זן נדיר", באתר המולטי יקום של אלי אשד, ‏2008-10-29
↑  מילים לשיר זן נדיר - מאיר גולדברג, באתר שירונט
| קורין אלאל |
| --- | --- | --- |
דיסקוגרפיה
| אלבומי אולפן | "קורין אלאל" • "פירות אסורים" • "אנטארקטיקה" • "שפת אימי" • "זן נדיר" • "כשזה עמוק" • "תנינענק" • "הכחול של השמיים" • "פשוט כל כך" • "ארנבות משוקולד" • "קהלת" • "כאחד האדם" |  |
| אלבומי אוסף | "האוסף" • "המיטב" |  |
| אלבומי הופעה | "לתמונה נוספו המון צבעים" • "אקווריום: הופעות במפעל הפיס" |  |
| אלבומי משותפים | "ארץ טרופית יפה" • "לו באת – נשים שרות שם טוב לוי" |  |
| אלבומי מחווה | "חברים שרים קורין" |  |
| מארזי תקליטורים | "קורין אלאל / פירות אסורים" • "האלבומים המקוריים" |  |
| סינגלים | "הכול בינינו רגיל" • "סמבה אבן גבירול" • "תן לי קצת ממך" • "שיר בכיף" • "כבשים" • "פירות אסורים" • "שישי בלילה" • "הטבעת נפלה" • "ארץ קטנה עם שפם" • "אנטארקטיקה" • "שיר לשירה" • "שפת אימי" • "זן נדיר" • "תאונה" • "יוצאת אל החיים" • "ימי הפרח והאהבה" • "מעיין" • "הוא כאן" • "לחיות" • "פירמידות" • "כשזה עמוק" • "תנינענק" |  |
| שירים אחרים | "רוצים שלום" • "אמסטרדם" • "אין לי ארץ אחרת" • "התעשייה האבירית" • "שלושת הפעמונים" • "המנון לאהבה" • "ספק גדול" • "החיים בוורוד" |  |
| --- | --- |
בקרת זהויות :  MusicBrainz work: e97afc65-f213-4eee-8219-cd4e96bdb120
משה רוזנברג

משה רוזנברג
משה רוזנברג סוקר מסדר של האצ"ל בתל אביב
משה רוזנברג (15 בנובמבר 1898 – 11 במרץ 1987) היה מראשי בית"ר בארץ ישראל ומפקד האצ"ל בשנים 1937–1938.
קורות חייו

נולד ליחזקאל ואסתר לבית קופל במריאופול שבאוקראינה, אז חלק מן האימפריה הרוסית. למד בגימנסיה בבאטום ובאוניברסיטה של רוסטוב על הדון. כיהן בבאטום כיושב ראש אגודת צעירי ציון וכחבר ועד הקהילה.
היה ציר בקונגרס צעירי ציון שנערך בפטרוגרד ב-1917. שירת במשך שנה בצבא הרוסי כמפקד פלוגה. ב-1920 נשא לאישה את שרה דוקטורסקי.
במרץ 1921 עלה לארץ ישראל והיה שותף בהגנת העיר יפו בזמן מאורעות תרפ"א. הצטרף לארגון ההגנה בירושלים והשתתף בקורס המדריכים ב-1922 יחד עם אברהם תהומי וירמיהו הלפרן.
ב-1925 עבר לתל אביב ועסק במסחר. הצטרף לתנועת הצה"ר ובית"ר וכיהן כמפקד בית"ר בתל אביב, קצין הנציבות ומפקד ברית החייל. ב-1929 התמנה לסגנו של ירמיהו הלפרן ב"בית הספר למדריכים" של התנועה ומאוחר יותר עמד בראשו בעקבות נסיעתו של הלפרן לחו"ל. בתקופת מאורעות תרפ"ט השתתף בהנהגת קבוצת החניכים מבית"ר שהשתתפה בהגנה על שכונות דרום תל אביב ואף תקפה באופן אקטיבי את הכפר סלמה. בעקבות המאורעות והמחלוקת על צורת התגובה הרצויה החלה תסיסה פנימית בתנועת בית"ר לקראת הקמת ארגון עצמאי, נפרד מההגנה. הלפרן, רוזנברג וחברים נוספים אימנו קבוצות של צעירים ומבוגרים בענפי ספורט ולחימה שונים.
בתחילת שנות ה-30 הצטרפה הקבוצה התל אביבית לארגון האצ"ל בראשותו של אברהם תהומי, מפקד סניף ירושלים של ארגון ההגנה, שפרש ממנו. רוזנברג עצמו מונה לסגן מפקד הסניף בתל אביב במקביל לפעילותו בבית"ר. ב-1937 בעקבות הפילוג באצ"ל וחזרתו של תהומי לשורות ההגנה, הוקמה מפקדה חדשה בראשותו של רוזנברג, בה היו חברים: אברהם שטרן (יאיר), דוד רזיאל, חנוך קלעי ואהרן חייכמן. ב-כ' בתמוז תרצ"ז (29 ביוני), יום פטירתו של הרצל, ערכו עשרות אנשי הארגון מסדר לציון ארגונה מחדש של המחתרת. מטעמי חשאיות נערך האירוע, לכאורה של ארגון "ברית החייל", באתר בנייה בתל אביב. תחילה מונה למפקד האצ"ל רוברט ביטקר, אולם כעבור חודשים ספורים הוא הוחלף על ידי רוזנברג.
שנות הנהגתו התאפיינו בוויכוח פנימי בתוך היישוב היהודי בארץ וארגון האצ"ל לגבי מדיניות ההבלגה נגד התוקפנות הערבית שהייתה נהוגה על ידי "ההגנה" וזכתה לתמיכת חלקים גדולים ביישוב. תחת פיקודו של רוזנברג ביצע האצ"ל כמה פעולות נקמה, אך בהיקף מצומצם יחסית. משפטו והוצאתו להורג של שלמה בן-יוסף ב-1938 הכריעו גם את הוויכוח הפנימי בתוך האצ"ל על ההבלגה. רבים מחברי הארגון כבר התמרמרו על שמירת ההבלגה היחסית על ידי רוזנברג, וההתמרמרות גברה כאשר רוזנברג יצא מהארץ לקפריסין ביום הוצאתו להורג של בן יוסף. בהמלצת מפקדת הארגון שחרר ז'בוטינסקי את רוזנברג מתפקידו כמפקד הארגון ומינה תחתיו את מי שעתיד היה להיות הבולט מבין מפקדי האצ"ל עד לתקופת מנחם בגין - דוד רזיאל. רוזנברג ששהה בחו"ל נפגש עם ז'בוטינסקי וזה הציע לו תפקידים שונים במסגרת בית"ר העולמית, אך רוזנברג העדיף לחזור לארץ ישראל. בתשובתו לז'בוטינסקי אמר: "אולי אדוני צודק שהציונות היא בגולה, אבל ארץ-ישראל היא המולדת וכוונתי לחזור הביתה". בסוף אותה שנה חזר לארץ.
לאחר חזרתו לארץ היה פעיל בתנועת בית"ר, ואף נפגש לצורך כך לעיתים מזומנות עם דוד רזיאל, מחליפו בראשות האצ"ל, שכיהן גם כנציב בית"ר בארץ ישראל. לאחר פרוץ מלחמת העולם השנייה, ב-1940, התגייס לצבא הבריטי ושימש כקצין בארץ ישראל ובמצרים. בשנת 1945 השתחרר מהצבא ועסק בתעשיית מכונות דפוס.
לרוזנברג ולרעייתו שרה נולדו שני בנים.
משה רוזנברג נטמן בבית העלמין הדרום.
לקריאה נוספת

ח. בן ירוחם, ספר בית"ר-קורות ומקורות, מכון ז'בוטינסקי בישראל, 2 חלקים
הערות שוליים

↑  יהודה לפידות, ‏לידתה של מחתרת (הפילוג הראשון), באתר "דעת"
↑  יהודה לפידות, ‏לידתה של מחתרת (הפילוג השני), באתר "דעת"
↑  יהודה לפידות, ‏לידתה של מחתרת (תקופה חדשה), באתר "דעת"
אבירם כהן

ערך זה עוסק באלוף משנה בחיל האוויר הישראלי וראש מועצת הר אדר לשעבר. אם התכוונתם למפתח תוכנה ישראלי, מבכירי אדאלום וארמיס, ראו .
| --- | --- |
אבירם כהן
אבירם כהן
 לידה:  5 בפברואר 1948 (בן 76) בורנובה שבטורקיה
 תאריך עלייה:  1949
 מדינה:  ישראל 
 השתייכות:  חיל האוויר
 תקופת הפעילות:  1966–1988 (כ־22 שנים)
 דרגה:  אלוף-משנה
 תפקידים בשירות
 סגן מפקד הבסיס בבאר אורה   מפקד בית הספר לטיסה    מפקד טייסת 144
 פעולות ומבצעים
   מלחמת יום הכיפורים   מלחמת לבנון הראשונה
 תפקידים אזרחיים
 ראש מועצה מקומית הר אדר (2004 עד 2013), טייס באל על
 
אבירם כהן (נולד ב-5 בפברואר 1948) הוא ממקימי המועצה המקומית הר אדר, וראש מועצת הר אדר בין השנים 2004–2013.
קורות חייו

כהן נולד בשנת 1948 בעיר בורנובה שבטורקיה, ועלה עם משפחתו לישראל ביולי 1949.
במהלך שירותו בצה"ל, עבר קורס קצינים והיה סגן מפקד הבסיס בבאר אורה. בשנת 1970 סיים את קורס הטיס, ושירת במשך 22 שנים כטייס קרב ובתפקידי פיקוד בכירים בחיל האוויר. במהלך מלחמת יום הכפורים, נפצע אנושות כשמטוס הסופר-מיסטר בו טס עלה באש על המסלול לאחר ריצת המראה שכשלה בשל פגם טכני. 33 אחוזים מגופו כוסו בכוויות מדרגה שנייה ושלישית, הוא נפגע קשות ועבר תהליך שיקום, לאחריו חזר לפעילות מבצעית.
בהמשך פיקד כהן על טייסת בבית הספר לטיסה, על טייסת מטוסי סקייהוק במלחמת לבנון הראשונה וב-1983 מונה למפקד טייסת 144, שקלטה באותה עת את מטוסי הכפיר מהדגם המשופר C-7. השתחרר בדרגת אל"ם. לאחר שחרורו מצה"ל, בחייו האזרחיים עבד עשר שנים כטייס באל על.
לאחר שנה בארצות הברית, בקורס פיקוד ומטה, חזר לארץ ועסק בפעילות ציבורית התנדבותית בשלבי הקמת הר אדר. בתקופה זו, בין היתר, הוביל את המאבק להקמת בית הספר היסודי ביישוב כיו"ר ועד הפעולה וחבר בוועדת החינוך של היישוב. בשנת 1988, עם סיום בניית ביתו, עבר להתגורר עם משפחתו ביישוב.
קורות חייו > ראש מועצת הר אדר

בנובמבר 2004 נבחר כהן לתפקיד ראש המועצה המקומית הר אדר, ובשנת 2008 נבחר לקדנציה שנייה.
בשנות כהונתו כראש מועצת הר אדר חלה התפתחות בתחומי החינוך, הבניה, התרבות, קהילה וביטחון. בתחילת כהונתו בקדנציה הראשונה הוביל כהן בשיתוף מכון גשר בירושלים תהליך גישור בין דתיים לחילונים תושבי היישוב, על מנת לאפשר בניית מקווה בהר אדר. לאחר שנים רבות של מאבק בנושא, נבנה מקווה מפואר. כמו כן, יזם פורום לגיבוש ה"החזון החינוכי" ליישוב, אשר מתייחס לרצף החינוכי החל בפעוטונים וגני הילדים וכלה בגיל הזהב. במהלך כהונתו, האוכלוסייה בהר אדר הוכפלה, נבנו מעל 400 יחידות דיור/בתים.
בנוסף, הוגשה ואושרה תב"ע חדשה - "לב הישוב", שכוללת פיתוח קמפוס חינוכי-תרבותי: בית-ספר חדש, ספריה קהילתית, מרכז קהילתי רב-תכליתי, מרכז ספורט ומרכז מסחרי. היישוב זכה לדרוג גבוה ביותר במדדי הרשויות בפרמטרים רבים כגון יציבות כלכלית (מקום שלישי בארץ בשנת 2013 על פי דירוג BDI) ומקום שני מבין המועצות המקומית על פי דירוג גלובס, פרס ניהול תקין, רשות איתנה, חינוך, דגל היופי, מקום ראשון במועצות לגיוס לקצונה וקרבי ועוד.
הערות שוליים

↑  "החזון החינוכי", באתר המועצה המקומית הר אדר
↑   טלי חרותי-סובר, ראשון לציון, הרצליה ורמת גן - הרשויות בעלות היציבות הפיננסית הגבוהה בישראל, באתר TheMarker‏, 10 במרץ 2013
↑  דירוג מועצות מקומיות מתחת ל-10,000 תושבים, באתר גלובס, 21 באוקטובר 2013.
↑  שר הפנים העניק פרס ניהול תקין ל-92 רשויות מקומיות, באתר משרד הפנים, 12 בספטמבר 2011.
↑  שאול אמסטרדמסקי, ההוצאה על תלמיד בתל אביב גבוהה פי שניים מבצפון, באתר כלכליסט, 20 באוקטובר 2013
↑  רותם פסו, ‏העיר המובילה באחוז המתגייסים: מודיעין, באתר ‏מאקו‏, 4 במרץ 2012
| --- | --- |
בקרת זהויות :  NLI: 987011052039505171  VIAF: 6202164913201018980009   WorldCat (עם VIAF): 6202164913201018980009
קרחון קלוטלן

| --- | --- |

 מידע כללי
 מיקום:  אלסקה 
 אורך:  64 קילומטר
 קואורדינטות:  61°27′03″N 141°10′45″W﻿ / ﻿61.450833333333°N 141.17916666667°W﻿ / 61.450833333333; -141.17916666667
  (למפת אלסקה מוגדלת) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורקרחון קלוטלן(למפת אלסקה רגילה) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורקרחון קלוטלן(למפת יוקון רגילה) וייטהורס דוסון סיטי ווטסון לייק אלסקה הטריטוריות הצפון-מערביות  קולומביה הבריטית ים בופורקרחון קלוטלן(למפת יוקון מוגדלת) וייטהורס דוסון סיטי ווטסון לייק אלסקה הטריטוריות הצפון-מערביות  קולומביה הבריטית ים בופורקרחון קלוטלן
 
קרחון קלוטלן (באנגלית: Klutlan Glacier) הוא קרחון ארוך במדינת אלסקה שבארצות הברית. הקרחון ממוקם דרומית – מערבית להר נזיריאן, והוא זורם מזרחה, חוצה את הגבול לטריטוריית יוקון שבקנדה, ובה זורם צפונה והופך למוצאו של נהר קלוטלאן.
הקרחון נקרא על שם אמריקאי – ילידי, והוא התגלה תחילה בשנת 1891 על ידי סי. וו. ייז (C. W. Hayes), איש הסקר הגאולוגי של ארצות הברית.
אורכו של הקרחון 64 קילומטרים.
גובהו של הקרחון 1934 מטרים מעל פני הים.
הערות שוליים

1 2 3  Klutlan Glacier, Alaska Guide (באנגלית)
| תצורות נוף הקשורות לקרחונים וגאומורפולוגיה קרחונית במדינת אלסקה שבארצות הברית |
| --- | --- | --- |
| קרחונים | אמהרסט • בייקון • ביירון • ג'ונס הופקינס • ליטויה • לקונט • מטנוסקה • נאבסנה • קלארק • קלוטלן • קרסנט • קרול • סומרו • שלף |  |
| כיפות קרח | סטיקיין |  |
| פיורדים | קולג' |  |